JUMAL KÕNELEB
Tere, armsad vaatajad!
Elu ei ole alati lihtne.
See pole alati lust ja lillepidu,
aga õnneks tuleb ka seda vahel ette.
Kui Taavet ülistab Jumalat Psalmis 23, ütleb ta siiski nii:
"Ka kui ma kõnniksin pimedas orus, ei karda ma kurja,
sest sina oled minuga."
See on mind mitmel korral lohutanud, kui on olnud päris pime olemine.
Usun, et kogeme vahetevahel ikka pimedaid orge.
Siis lohutab meid teadmine, et Issand on sealgi koos meiega.
On tore, et Taavet ütleb: "Ei karda ma kurja."
"Kui ma ka kõnniksin pimedas orus, ei karda ma kurja."
Ma ei kardaks.
Hirm on selline asi,
mille all igaüks meist ühel või teisel moel kannatab.
Hirm on selline asi, mida saab peaaegu füüsiliselt tunda.
Hirm tekitab pinget, ärritust ja stressi.
Ahistust, muretsemist.
Hirm võib olla selline asi, mis mingil moel pidevalt häirib.
Hirm on selline valdkond, mis on tõeliselt tähtis
ja mille osas Issand tahab meid aidata.
Selles valdkonnas tahab Ta meid rahustada ja tervendada.
Ta tahab tuua meile sisemist rahu.
Täna võtame ravimit hirmu vastu.
Nagu Taavet seda tegi.
Kas on olemas ravimit hirmu vastu?
- On küll ja ma tahan kohe alguses öelda,
et me ei taha, et ükski, kes kardab või muretseb,
tunneks mingitki süütunnet.
Jeesus ütles ka ise nii Johannese 16:33:
"Seda ma olen teile rääkinud, et teil oleks rahu minus.
Maailmas ahistatakse teid..."
Jeesus ütleb otse, et maailmas meid ahistatakse.
Jeesus ei ütle, et nüüd olete usklikud
ja mind järgides ei tule kusagilt mingeid probleeme.
Ta ütleb vastupidi: "Maailmas ahistatakse teid,
aga olge julged: mina olen maailma ära võitnud.”
Sa ei pea üldse mõtlema, et oled kuidagi läbikukkunud,
kui su elus on ahistust ja hirmu,
sest nagu Joy ütles - meil on selle vastu rohtu.
Piiblis, Jumala Sõnas, peitub ravi, mis aitab selle hirmu vastu.
Jeesus on Jumala Sõna, kes aitab selle hirmu vastu.
Siin on kirjas kaks erinevat asja.
Maailmas on meil ahistust - see on esimene asi.
Siis Ta ütleb: "Aga olge julged: mina olen maailma ära võitnud.”
See on teine asi.
Jeesus ütleb: "Maailmas on ahitust, aga olge julged."
See on koht, kus saan harjutada seda, kuhu ma vaatan.
Kas vaatan ahistusele ja olen veel rohkem ahistunud
või harjutan seda, et vaatan Tema peale.
Ma vaatan selle salmi lõpuosa.
"Joy, ole julge, sest mina olen maailma ära võitnud."
See on tõsi. Mu südames tekib kohe muutus.
Hirm väheneb juba selle ainsa kirjakoha peale.
See aitas mind. See oli juba väike ravimiannus.
Jumal julgustab ja räägib läbi Piibli,
sest Ta teab, kui kergelt me ehmume ja muretseme.
Näiteks Jeremija raamatus 46:27:
"Aga sina, mu sulane Jaakob, ära karda, ja Iisrael, ära ehmu!"
Kui palju kordi on Ta ka mulle keset muret öelnud:
"Ära karda, Jan!"
"Sest vaata, ma päästan sind kaugelt ja sinu soo tema vangipõlvemaalt.
Jaakob tuleb tagasi ning elab rahus ja muretult,
ilma et keegi teda hirmutaks."
Seda ta rääkis Iisraeli rahvale enne, kui nad sattusid orjusesse,
aga siin ta juba prohveteerib, et Ta toob nad tagasi omale maale.
"Ära muretse, ära karda!"
Psalm 118:5 Mida ma ahistuses olles tegin?
"Kitsikuses ma hüüdsin appi Issandat,
Issand vastas mulle, asetas mind avarusse.
Issand on minuga, ei ma karda. Mis võib inimene mulle teha?"
Kui ma mõtlen, et Taeva ja maa looja on minu poolel,
siis ma ei pea kartma inimesi.
Issand on mulle abimeheks, seepärast saan parastada vihkajaid."
Saan parastada ka katsumusi. Issand on suurem kui mu katsumused.
"Parem on pelgupaika otsida Issanda juures
kui loota inimeste peale.
Parem on pelgupaika otsida Issanda juures
kui loota õilsate peale."
"Issand on mu tugevus ja mu kiituslaul,
ja tema oli mulle päästjaks."
Kui loeme neid salme, siis teeme seda selle pärast,
et Jumala Sõna sünnitab usku ja usk ajab hirmu ära.
Usk ja hirm on vastandid.
Me saame palju sellist tagasisidet, kus inimesed helistavad
või saadavad selliseid sõnumeid ja elektronkirju,
et nad vaatavad saateid ja kuulevad, kuidas Jumal on nendega rääkinud
või end neile ilmutanud ja neid julgustanud.
"Miks Ta ei räägi minuga? Miks Ta ei ilmuta end mulle?
Miks Ta ei tervenda minu haigusi? Miks? Miks? Miks?"
Tahan selle selgeks teha, et küsimus ei ole üldse selles,
et mina ja Joy ühel päeval kogesime, kuidas Jumal ilmutas end meie elus
ja korraga hakkas Jumal meiega rääkima
ning seisis keset me elutuba.
Et kui me palvetame, siis Ta iga kord ilmutab end
ja tervendab kõik meie haigused, kuigi meie ei tee ise midagi.
Ta muudkui ilmutab ennast
ja Ta ligiolu on kogu aeg kenasti kohal.
See pole tegelikult nii.
Tavaliselt, kui Joy ärkab, ei taha ta voodist väljagi tulla.
Pean tooma hommikusöögi voodisse, et ta jaksaks üles tõusta.
Hea küll, tõusta ta ikka jaksab, aga me tahame väga selgelt öelda,
et kõik, mida oleme kogenud ja kogeme,
on tulnud üksnes usu kaudu.
Iga kord, kui otsin Jumalat, pean astuma ususammu.
Pean uskuma, et Ta tahab minuga rääkida.
Pean uskuma, et Ta räägib minuga Sõna kaudu.
Pean uskuma, et Ta armastab mind, et Ta hoolib minust ja tahab aidata.
Ilmutused ja kogemused tulevad iga kord usu kaudu.
Need pole kunagi olnud kärts-mürts imeasjad.
Me ei ole veidramad kui kes tahes teine.
Selles ongi sama saladus -
me ei pea olema eriliselt imelised, võitud ja kutsutud,
vaid samad asjad kuuluvad meile kõigile
ja on kõigile sama lähedal lihtsalt usu kaudu.
Aga kui ma ei jaksa? - Ei jaksa uskuda?
Ma ei jaksa ja ma tahan, et see tuleks kätte ilma usuta.
Samamoodi nagu hommikusöök, mis voodisse tuuakse.
Sulle meeldib, kui ma toon hommikusöögi voodisse.
See aitab tohutult.
Millest see usk siis tuleb?
Mul ei ole sellist usku ja ma ei jaksa seda.
Kust ma saan sellise usu?
Saada mulle mingi usupakett. Kust see usk siis tuleb?
Usk tuleb kuulmisest, aga enne tahan midagi muud öelda.
Ütle, kust see usk tuleb!
Usk tuleb kuulmisest ja kuulmine Jumala Sõna kaudu.
Sellepärast me istumegi siin juba kuuendat aastat
ja korrutame neid sõnu üha uuesti ja uuesti.
Sellepärast, et usk on Jumala Sõnas sees
ja seeme selle ime jaoks on selle Sõna sees.
Ime ja muutus minu elu jaoks peituvad Piiblis.
See on siin Piibli sees,
aga ma pean selle kätte võtma ka siis, kui ei jaksa.
Ma pean valima selle isegi siis, kui ma ei jaksa
ja just siis, kui kõik läheb kehvasti. Ikkagi ma seisan selle peal.
Me oleme natuke hullud. - Sest me teame, et ainult see toimib.
See toimib.
Johannese evangeeliumis 16:13, mida me äsja lugesime,
ütleb Jeesus, et maailmas on meil ahistust,
"aga olge julged, sest mina olen maailma ära võitnud."
Mis on siis see, mis on maailma ära võitnud?
Seda öeldakse 1. Johannese kirjas 5:4:
"Jah, igaüks, kes (mis) on sündinud Jumalast,
võidab ära maailma.
Ja see ongi võit, mis on võitnud ära maailma..."
Nüüd kuulake! "...meie usk."
"Ja see ongi võit, mis on võitnud ära maailma -
meie usk."
Olen täiesti kindel, et kui Taavet ütles:
"Ka kui ma kõnniksin pimedas orus, ei karda ma kurja,"
siis ka see oli usu kuulutamine. "Mina ei ole nõus kartma!"
Ta räägib seda iseendale.
Ma üldiselt ei tunne ka hommikuti midagi,
aga ma võtan selle ususammu, mida olen harjunud tegema.
Ma tean, mida Piibel ütleb, ma astun ususammu
ja lähen palvekambrisse mõeldes: "Issand, aitäh, et Sa oled siin."
Juba see on usutunnistus: "Aitäh, Issand, et oled siin."
Kõik kogemused ja muu tulevad lihtsalt usu kaudu.
Me ei ole sugugi imelisemad kui keegi teine.
Kas tead, mis aitab väga palju? See, et ma nõustun selle asjaga.
Sellega, et ma vajan usku. Sellega, et ma ei või elada ilma usuta.
Sellega, et ma pean saama usku juurde.
Sellega, et ma ei või olla ilma selleta.
Kui ma nõustun sellega, et asjalood on nüüd nii -
kogu edasise elu käin Jumala Sõnast sõltudes.
Siis see on kergem.
Tähtis on ka see, et peame tankima end igal päeval.
Me loeme Jumala Sõna ja kuulame jutlusi iga päev.
Eilsest Jumala Sõna portsjonist ei piisa tänaseks päevaks.
Vähemalt mitte meie puhul, sest meil on nii suur teenistus.
Aga ma usun, et see käib kõikide kohta.
Me vajame Jumala Sõna igal päeval ja see sünnitab usku.
See on tähtis sellepärast, et usk ja hirm on vastandid.
See asi ka veel, et hirm sööb usu ära.
Hirmu tuleb vältida, sest hirm sööb usku.
Kui sul on hirm, tasub peatuda ja teha midagi selle asja osas.
1. Moosese 26:24:
"Ja Issand ilmutas ennast temale selsamal ööl ning ütles:
Mina olen su isa Aabrahami Jumal."
Ära karda! - Ära karda! Miks? "Sest mina olen sinuga."
"Sest ma olen sinuga ja õnnistan sind!
Ma teen su soo paljuks oma sulase Aabrahami pärast.”
5. Moosese 1:21:
"Vaata, Issand, su Jumal, annab maa sulle ette:
mine võta see enesele,
nagu Issand, su vanemate Jumal, sulle on öelnud.
Ära karda ega kohku!"
Kui me räägime neid sõnu, siis need on sinu jaoks.
Need on minu, Joy ja meie kõigi jaoks.
Võta need vastu, sest need ajavad hirmu ära.
5. Moosese 20:1:
"Kui sa lähed sõtta oma vaenlaste vastu..."
Võime öelda, et täna näiteks läheme sõtta hirmu vastu.
"...ja näed hobuseid ja sõjavankreid, rahvast, keda on rohkem kui sind..."
Katsusmused tunduvad alati meist suuremad olevat.
"...siis ära karda neid, sest sinuga on Issand, su Jumal,
kes tõi sind ära Egiptusemaalt." Orjusest vabadusse Jeesuse kaudu.
Ära karda neid, sest sinuga on Issand, su Jumal.
Ta on koos minuga.
Sellega haakub tore koht 5. Moosese 31:8:
"Ja Issand ise käib su ees..."
Kui sa lähed katsumustele vastu, siis Issand käib su ees.
"...tema on sinuga,
tema ei lahku sinust ega jäta sind maha.
Ära karda ega kohku!”
See annab mulle jõudu ja suurendab minus turvatunnet.
Märkan, et kui see Jumala Sõna läheb mu sisse,
siis mu sees toimub muutus. See Sõna kannab iseenesest vilja.
Sõna kohast vilja.
1. Ajaraamatus 28:20 on hea kirjakoht:
"Ja Taavet ütles oma pojale Saalomonile..."
või Joyle: Ole vahva ja tugev, ja tee seda,
ära karda ega kohku,
sest Issand Jumal, minu Jumal, on sinuga!"
Nii see on. Ta on meiega, kui me oleme siin.
Ta on meiega koos, kui me siit ära läheme
ja Ta on meiega koos ka homme.
"Ta ei jäta sind maha ega hülga sind..."
Kui peaksime vähemalt seda meeles,
et Ta ei hülga mind ega jäta mind maha.
Selles peitub saladus. Sageli kardan, et jään hädas üksi.
See on vale. Tema ei jäta ega hülga mind.
"...kuni kõik tööd Issanda koja teenistuseks
on lõpetatud."
Ta kavatseb olla koos minuga, kuni kõik mu tööd on tehtud.
Ja siis on koju minek.
Aga alles siis. 120-aastasena.
Seda on väga oluline tähele panna, et Jumala ligiolu ei sõltu tunnetest.
Meil võib olla nii ahistav ja lootusetu olemine,
et me ei tunne mingit Jumala ligiolu. Siis mõtleme, et Ta pole enam siin.
Aga Jumala ligiolu ei sõltu õnneks me tunnetest.
Sellepärast ütlen vähemalt mina alati: "Tänu, Jeesus, et Sa oled siin."
Ütlen seda seni, kuni hirm kaob. Ma ei jää niisama ootama.
Tahan sulle öelda, et ära sina ka jää ootama,
et Jumal ilmutaks ennast. Ta on niigi sinuga koos.
Kui võtad ususammu ja ütled: "Tänu Issand, et oled siin",
siis korraga ka tunned seda ligiolu.
See on just nii, et hirm ja usk on vastandid.
Õigupoolest nende mõlema puhul usustakse millessegi.
Need mõlemad on uskumine.
Hirm on selle uskumine, et läheb halvasti.
Ma usun sellesse, et see ei õnnestu.
Et Jumal ei vasta või ei aita.
Hirm on negatiivse tulemuse uskumine.
Usk on selle uskumine, et asjad lähevad hästi.
Võin vähemalt oma elu kohta julgelt öelda,
et hirm on sageli täiesti asjatu.
Sageli kardame ilma asjata,
sest harva läheb nii nagu me kardame.
Aga nagu Joy ennist ütles, tuleb hirmu osas olla ettevaatlik
ja sellest tasub kohe vabaneda, sest kui ma millegi üle muretsen,
siis juba muretsemine selle üle, et võib minna halvasti,
võib tekitada palju häda.
See toob ärritust,
mure ja hirmu suurenemist ja teiste tunnete üles kerkimist.
Ka teised inimesed saavad murest nakatatud.
Võime ilma asjata tekitada palju hävingut,
kuigi pole mingit põhjust muretsemiseks.
Hirm on sageli ka tülide tekkepõhjuseks.
Nii on see ka meie puhul.
Jesaja raamat 40:9:
"Astu kõrgele mäele, Siioni sõnumiviija..." Tõuse, Joy!
"...tõsta valjusti häält." Ka seda tuleb vahel teha.
"...tõsta valjusti häält, Jeruusalemma sõnumiviija,
tõsta, ära karda!
Ütle Juuda linnadele: Vaata, teie Jumal!”
Pilk Kristusele, see aitab.
Tõesti, ära jää selle hirmu ja mure sisse,
vaid mine kohe Jumala juurde.
Olen õppinud Teda kohe otsima,
sest kui läheksin kooli olles ise täis muret ja hirmu...
Sa oled olnud heaks abiks ja korrigeerinud mind mitu korda,
et ma ei läheks tööle sellise suhtumisega.
See on olnud väga hea.
Olen õppinud, et murede ja hirmudega tuleb tegeleda enne, kui lähen tööle.
On vägev, kuidas Ta alati vastab, on alati olemas ja julgustab.
Alati, kui võtan Piibli kätte, see julgustab ja hirm kaob.
Jesaja raamat 54:4:
"Ära karda, sest sul ei ole vaja häbeneda..."
Just! Halleluuja! See on hea koht!
"...ja ära tunne piinlikkust, sest sa ei jää häbisse..."
Ma ei jää häbisse. Kas ma usun seda?
"...vaid unusta oma noorpõlve häbi..." Ka kõik vana häbi võin unustada.
"...ja ära meenuta enam oma lesepõlve teotust!"
Nii hea on neid sõnu valida. Ma lihtsalt valin need sõnad.
See ongi usk.
Ma lihtsalt valin kõige keskel need sõnad.
Jeremija 30:10: "Aga sina, mu sulane Jaakob,
ära karda, ütleb Issand, ja Iisrael, ära ehmu!
Sest vaata, ma päästan sind kaugelt ja sinu soo nende vangipõlvemaalt."
See räägib meie lastest: "Sinu soo nende vangipõlvemaalt."
Ma valin ka selle sõnumi igale me Agape Keskuse koolilapsele.
Nii endistele kui praegustele - mina päästan sinu soo,
kui nad on mingites probleemides, raskustes või valel teel.
Issand päästab. - Aamen.
"Jaakob tuleb tagasi ning elab rahus ja muretult."
Su lapsed tulevad tagasi ja elavad rahus ning muretult,
ilma, et keegi neid hirmutaks.
Me valime ka selle.
Kogu aeg on küsimus selles,
kas me laseme olukordadel meile rääkida,
või laseme Jumala Sõnal endale rääkida?
Alati, kui valime Jumala Sõna, siis see sünnitab usku
ning usk ajab hirmu ära. Nii see on.
Valigem Jumala Sõna hirmu asemel! Kartkem hirmu nagu katku.
Otsigem Jumalat ning otsigem ja rääkigem Tema Sõna.
See ajab välja kõik hirmu. - Aamen.
Palvetame koos sinuga.
Tänu Taevaisa, et Sinus on meil kõikidel rahu.
Tänu, Issand, et Sina valitsed.
Paistku, kuidas paistab ja tundugu, kuidas tundub.
Tänu, Issand, et Sina oled meie kõikidega.
Paistku, kuidas paistab ja tundugu, kuidas tahes.
Jeesuse Kristuse nimel ma sõitlen kogu ahistust ja hirmu.
Kogu pimedus taganegu Jeesuse nimel
ja tulgu nüüd vabadus, tulgu rahu ja hingamine.
Tänu Issand! Tänu Püha Vaim, et Sa puudutad
ja vabastad igaühe, kes on olnud ahistatud
või hirmu poolt aheldatud. Jeesuse nimel.
Tulgu täielik rahu ja hingamine. Halleluuja!
Aitäh, Issand, et rõõm Sinus on meie tugevus.
Issand, me tõstame oma pilgu Sinule
ja oleme Sinu palge paistuses ning Su armastuses ja armus.
Issand, me laseme Su armul voolata igasse rakku me ihus.
Tänu Issand, et Su rahu võib tulvata me üle.
Issand, me täidame end Sinuga.
Issand, Sa oled öelnud, et kui meil on janu, siis võime tulla.
Sa hüüdsid Issand: "Hoi, kõik janused! Tulge Minu juurde!"
Me tuleme Issand Sinu juurde
ja joome Issand Sinu armastust ning rahu Sinu elava vee allikast.
Oleme otsekui dušši või kose all
ja laseme Su imelisel elaval veel puhastada meid kõigest, mis rõhub.
Tänu Issand! Tänu, et tohime olla Sinu lapsed.
Tänu, Issand, et nagu Sa ütlesid Aabrahamile,
Joosuale ja Maarjale, nii Sa ütled ka täna meile:
"Ära karda, sest mina olen sinuga.
Ära muutu araks, vaid tea, et olen sinuga."
Tänu, Issand, et Sa ütled meile kõigile täna:
"Ära karda, sest mina olen koos sinuga."
Tänu, Issand, et siis, kui oled koos meiega,
ei pea me tõesti kartma.
Ükskõik, millega silmitsi seisame või kuidas olukord paistab.
Tänu, Issand, et Sina oled kõigest suurem.
Saame täna kuulutada Sinu ülemvõimu kõige üle
ja teada, et me ei pea kartma midagi ega kedagi.
Aitäh, Isa!
Issand, ma tohin olla nagu väike laps,
kes jookseb Isa sülle.
Ma saan nõjatuda Sinu rinna najale, Issand
ja hingata sisse Sinu kaitset.
Issand, Sa tõesti oled Jumal.
Sa oled palju suurem kui mina
ja palju suurem, kui kõik minu katsumused.
Ma tõesti täidan end Sinu ligioluga.
Tänu, Issand, et ma võin lõõgastuda
ja lasta Sinu kaitsel, rahul ja tasakaalukusel mu külge jääda.
Sinu armastus ajab ära kogu hirmu.
Tänu, Issand, et Sinu armastus ajab hirmu ära.
Tänu, Püha Vaim, et sa puudutad ja sinu armastus,
mis on meisse valatud Püha Vaimu kaudu,
ajab just nüüd ära kõik hirmu.
Ma näen, kuidas Püha Vaim tuleb praegu me üle.
Ta tuleb nagu imeline ja armas tekk või vihmaloor.
Kõik hirm lihtsalt kaob. Aitäh, Jeesus.
Tänu, et võime olla vabad kogu hirmust.
Aamen.
Kui soovid rohkem teada meie töö kohta,
külasta meie kodulehekülge www.kristillinenkoulu.org
Sealt saad lisainfot meie toreda kooli ja lasteaia kohta.
Ole õnnistatud!
Evangeeliumil on kiire. Evangeeliumil on alati olnud kiire.
Nii kaua, kui leidub kasvõi üks inimene,
kes ei ole veel kuulnud Jeesusest,
jätkub meil tööd.
Tule ka sina osalema! Viime TV7 veel kaugemale.
Et jõuaksime veel rohkemate inimesteni,
on vaja ka sinu abi.
Võid helistada toetamiseks annetustelefonil 900 1777.
Kõne maksab Eestis 7 eurot ja selle abil saab teha uusi saateid.
Võid ka kasutada kontonumbreid, mida näed peagi ekraanil,
aga tule osalema
ja viime evangeeliumi kõikidesse maadesse kiiremini
ja üha rohkem ja rohkem. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin